ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019493
ขอให้ตรวจสอบการเก็บเงินค่าจอดรถของกรุงเทพมหานคร บริเวณริมถนนหน้าร้านอะไหล่รถยนต์ จิระกลการ กรุงเทพมหานคร จุดสังเกตบริเวณฯ อยู่ใกล้สี่แยกวรจักร เนื่องจากผู้ร้องแจ้งว่าบริเวณฯ มีบริการจอดรถยนต์ โดยวันคู่จะจอดฝั่งซ้าย วันคี่จะจอดฝั่งขวา ซึ่งจะมีผู้เก็บค่าบริการจำนวนหลายคน ที่ผู้ร้องทราบจะมี 1 คน เป็นบุคคลเพศชาย (ทราบชื่อเล่น) อายุประมาณ 35-45 ปี ส่วนสูงประมาณ 170 เซนติเมตร สีผิวดำแดง รูปร่างค่อนข้างใหญ่ ทั้งนี้ผู้ร้องแจ้งว่าเดิมบริเวณดังกล่าวมีป้ายระบุชั่วโมงละ 10 บาท (สิบบาทถ้วน) แต่ส่วนใหญ่จะเก็บราคาเหมา 20 บาท (ยี่สิบบาทถ้วน) ซึ่งปัจจุบันจะเก็บในราคา 20 บาท (ยี่สิบบาทถ้วน) แต่ใบเสร็จที่เสียบไว้หน้ารถ จะเป็นใบเสร็จระบุราคา 5 บาท (ห้าบาทถ้วน) และบางครั้งก็ไม่ให้ใบเสร็จ จากกรณีดังกล่าว จึงประสงค์ให้หน่วยงานที่เกี่ยวข้องตรวจสอบ (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata